o izvajanju Uredbe (ES) št. 1049/2001 o dostopu javnosti do dokumentov Evropskega parlamenta, Sveta in Komisije v letu 2020

1.Dajanje informacij in dokumentov na voljo prek registrov in spletnih mest

6.1.2.Pojasnila nekaterih postopkovnih pravil

6.2.Splošno sodišče

6.2.1.Pojasnila nekaterih vsebinskih pravil

6.2.2.Pojasnila nekaterih postopkovnih pravil

6.3.Sodne zadeve, vložene proti Evropski komisiji leta 2020





Preglednost je ena od prednostnih nalog Komisije Ursule von der Leyen, na kateri temeljijo vsi ukrepi. Eden od njenih bistvenih elementov je pravica zahtevati in pridobiti dostop do dokumentov evropskih institucij.

Ta državljanska pravica izhaja iz demokratične, odprte in neodvisne narave evropske administracije. Njena načela so določena v členu 42 Listine Evropske unije o temeljnih pravicah in členu 15(3) Pogodbe o delovanju Evropske unije. V Uredbi (ES) št. 1049/2001 in sodni praksi Sodišča se navedena načela v celoti upoštevajo in so ključnega pomena pri zagotavljanju, da se odločitve institucij sprejemajo čim bolj javno in v kar najtesnejši povezavi z državljani.

Komisija si je pri srečevanju z izzivi pandemije v letu 2020 prizadevala, da bi državljanska pravica dostopa do dokumentov institucij ostala veljavna. V tem letnem poročilu, pripravljenem v skladu s členom 17(1) Uredbe (ES) št. 1049/2001, so opredeljeni ključni trendi, izzivi in značilnosti politike, ukrepov in prakse Komisije v zvezi z dostopom do dokumentov. V poročilu so navedene tudi ugotovitve evropskega varuha človekovih pravic v zvezi z izvajanjem Uredbe s strani Evropske komisije in sodnimi odločbami, ki jih izdajo sodišča EU.





I.Dostop do dokumentov

Leta 2020 je Evropska komisija na podlagi posebnih zahtev v skladu z Uredbo zagotavljala dostop do najrazličnejših dokumentov, ki jih hrani. Ta dostop je dopolnjeval proaktivno objavljanje številnih informacij in dokumentov v različnih registrih in na spletnih straneh Komisije. Leto 2020 je bilo za Evropsko komisijo brez primere. V letu 2020 je v okviru pandemije COVID-19 in v skladu z drastičnimi zajezitvenimi ukrepi, ki so jih sprejele države članice , skoraj vse svoje uslužbence, razen tistih, ki opravljajo naloge kritičnega/bistvenega pomena, do nadaljnjega poslala na delo na daljavo.

To poročilo vsebuje pregled izvajanja Uredbe s strani Evropske komisije v letu 2020. Temelji na statističnih podatkih, povzetih v Prilogi .

Iz statističnih podatkov je razvidno število prejetih prošenj in odgovorov v letu 2020. Poleg tega ti podatki vsebujejo natančnejše statistične podatke, pridobljene za prejšnja leta na podlagi naknadnih rednih popravkov kodiranja . Vendar iz statističnih podatkov ni razvidno število zahtevanih ali (delno) razkritih dokumentov, ki jih je bilo precej več. Čeprav lahko prosilci zaprosijo za dostop do posameznega dokumenta, pogosteje zaprosijo za dostop do več dokumentov ali celo do celotnih spisov v zvezi z nekim področjem ali postopkom.

Na kratko, statistični podatki kažejo, da so bili zahtevani dokumenti v začetni fazi v celoti ali delno razkriti v skoraj 81 % od 8 001 primerov, v potrdilni fazi pa je bil širši ali celo popoln dostop odobren v 37,4 % od 265 pregledanih primerov. Podatki ne potrjujejo le javnosti dela Evropske komisije, pač pa tudi zavezanost institucije pravici dostopa do dokumentov, ki je del njene splošne politike preglednosti, v vseh okoliščinah, tudi v edinstvenih razmerah pandemije, ki so zaznamovale leto 2020.

Posledice COVID-19

S pandemijo COVID-19 se je institucija začela osredotočati na usklajevanje takojšnjega odziva Unije na pandemijo in na razvoj celovitega načrta za okrevanje gospodarstva.

Evropska komisija se je v imenu držav članic Evropske unije pogajala s farmacevtskimi podjetji, ki so privedla do prvega podpisa šestih sporazumov, poleg tega pa so bili leta 2020 in v začetku leta 2021 končani tudi nadaljnji pripravljalni pogovori z drugimi proizvajalci cepiv.

Hkrati je Evropska komisija izvedla tudi vrsto ukrepov za boj proti dezinformacijam glede COVID-19 in pozvala vse akterje, tudi spletne tržnice in družbene medije, naj se ji pridružijo v tem boju .